Diari Oficial de la Generalitat Valenciana


Sumari del DOGV 9693, del 28-09-2023 (2023/9850)

RESOLUCIÓ de 27 de setembre de 2023, de la vicepresidenta segona del Consell i consellera de Serveis Socials, Igualtat i Habitatge, sobre delegació de l'exercici de competències en determinats òrgans de la Vicepresidència Segona i Conselleria de Serveis Socials, Igualtat i Habitatge.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9693

Data del DOGV
:   28-09-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/9850


Data del document
:   27-09-2023

Organisme emissor
:   Vicepresidència Segona i Conselleria de Serveis Socials, Igualtat i Habitatge

Tipus de document
:   Resolució

Correcció d'errades

Anàlisi jurídica

 Descriptors 

:   * Vicepresidència Segona i Conselleria de Serveis Socials, Igualtat i Habitatge

RESOLUCIÓ de 27 de setembre de 2023, de la vicepresidenta segona del Consell i consellera de Serveis Socials, Igualtat i Habitatge, sobre delegació de l'exercici de competències en determinats òrgans de la Vicepresidència Segona i Conselleria de Serveis Socials, Igualtat i Habitatge. [2023/9850]  
El Decret 10/2023, de 19 de juliol, del president de la Generalitat, determina el nombre i la denominació de les conselleries en què s'estructura l'Administració del Consell, així com les seues atribucions. L'article 4 assigna a la Vicepresidència Segona i Conselleria de Serveis Socials, Igualtat i Habitatge les competències en matèria de polítiques de prestació social, serveis socials, dependència, persones amb discapacitat, igualtat, famílies, infància i adolescència, adopcions, joventut, dona, persones migrants, cooperació al desenvolupament, voluntariat social i habitatge. El Decret 10/2023, de 19 de juliol, ha sigut completat pel Decret 12/2023, de 20 de juliol, del president de la Generalitat, pel qual es determinen les secretaries autonòmiques de l'Administració del Consell.  
Seguidament, el Decret 112/2023, de 25 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat, adopta les mesures organitzatives necessàries per a establir aquesta estructura, amb l'objectiu primordial d'atendre amb eficàcia les competències que s'han atribuït als departaments de l'Administració del Consell. A aquest efecte, el títol III del Decret 112/2023, de 25 de juliol, del Consell, regula l'estructura i competències dels òrgans superiors i directius d'aquesta Vicepresidència Segona i Conselleria.  
Amb això, i de conformitat amb el que s'estableix en l'article 64 de la Llei 5/1983, de 30 de desembre, del Consell, mitjançant Decret 132/2023, de 10 d'agost, el Consell aprova el Reglament orgànic i funcional de la Vicepresidència Segona i Conselleria de Serveis Socials, Igualtat i Habitatge, es configura l'estructura i funcions dels òrgans superiors i directius i es defineixen les competències de cadascun d'aquests.  
Amb la finalitat de dotar de major agilitat la gestió dels assumptes la competència dels quals té assignada la Vicepresidència Segona i Conselleria de Serveis Socials, Igualtat i Habitatge, i d'acord amb el principi d'eficàcia que regeix l'actuació de les administracions públiques, es considera oportú delegar determinades competències en els diferents òrgans de la Conselleria.  
En conseqüència, de conformitat amb el que s'estableix en els articles 9 i 10 de la Llei 40/2015, d'1 d'octubre, de règim jurídic del sector públic i fent ús de les facultats que em confereix l'article 63 de la Llei 5/1983, de 30 de desembre, del Consell, resolc:  
  
Primer. Delegacions en les persones titulars de les secretaries autonòmiques  
Delegar en les persones titulars de les secretaries autonòmiques del departament, en les matèries directament atribuïdes als seus àmbits de gestió, l'exercici de les següents competències:  
1. La resolució dels expedients de modificació contractual incloent-hi la seua formalització, pròrroga, desistiment, liquidació, devolució de garanties i altres incidències, fins i tot la imposició de penalitats i confiscació de la garantia, dels contractes tant públics com privats corresponents al seu àmbit competencial, així com les fases d'execució del pressupost de despesa i la signatura dels documents comptables corresponents.  
2. La resolució, modificació, pròrroga i la resta de les incidències dels expedients per encàrrec a mitjans propis i d'execució directa per l'administració corresponents al seu àmbit competencial i les fases d'execució del pressupost de despesa i signatura dels documents comptables corresponents.  
3. En matèria de contractació, aprovació de plans i estudis en l'àmbit competencial.  
4. La revisió d'ofici dels actes administratius nuls de ple dret i la declaració de lesivitat dels actes administratius anul·lables dictats en exercici de les competències pròpies i delegades, així com, si és el cas, dels actes dictats per les persones titulars de les direccions generals de què depenen i pels organismes públics que estiguen adscrits.  
  
5. La resolució dels recursos de reposició i extraordinaris de revisió que es pogueren interposar contra els actes administratius dictats en exercici de les competències delegades.  
6. La revocació i rectificació d'errors dels actes administratius dictats en exercici de les competències pròpies i delegades.  
  
Segon. Delegació en la persona titular de la Secretaria Autonòmica d'Habitatge  
Delegar en la persona titular de la Secretaria Autonòmica d'Habitatge les competències atribuïdes per la disposició addicional tercera de la Llei 14/2003, de 10 d'abril, de patrimoni de la Generalitat Valenciana a la conselleria competent en matèria d'habitatge.  
  
Tercer. Delegació en la persona titular de la Secretaria Autonòmica de Família i Serveis Socials  
Delegar en la persona titular de la Secretaria Autonòmica de Família i Serveis Socials la concessió de les subvencions en matèria de cooperació al desenvolupament, en l'àmbit de la seua competència, i en matèria d'implementació i promoció de l'Agenda 2030 per al desenvolupament sostenible. També s'inclou l'aprovació i disposició de la despesa, així com la signatura dels documents comptables.  
  
Quart. Delegacions en la persona titular de la Sotssecretaria  
Delegar en la persona titular de la Sotssecretaria del departament l'exercici de les competències següents:  
1. Les facultats ordinàries en matèria de contractació administrativa i de dret privat, incloses les diferents fases d'execució del pressupost de despesa i signatura de documents comptables, no delegades en altres òrgans. S'inclouen els contractes que afecten diversos òrgans de la Conselleria.  
2. Les facultats ordinàries de contractació en els contractes d'adquisició centralitzada i els contractes menors dels capítols II i VI corresponents al programa pressupostari adscrit a la Sotssecretaria en tots dos casos, incloses les diferents fases d'execució del pressupost de despesa i signatura dels documents comptables corresponents. Si inclouen els contractes d'adquisició centralitzada que afecte diversos òrgans de la Conselleria.  
3. Els actes relatius d'inici, resolució, així com modificació, pròrrogues i altres incidències dels expedients d'encàrrecs a mitjans propis i d'execució directa per l'administració corresponents al programa pressupostari adscrit a la Sotssecretaria, incloses les diferents fases d'execució del pressupost de despesa i signatura dels documents comptables corresponents, no delegades en altres òrgans. S'inclouen els expedients que afecten diversos òrgans de la Conselleria.  
4. L'execució, aprovació i acceptació de les factures, certificacions d'obra o documents justificatius de valor equivalent dels capítols II i VI dels expedients de despesa imputable al programa pressupostari adscrit a la Sotssecretaria, incloent-hi el reconeixement de l'obligació i la seua corresponent proposta de pagament, així com la signatura dels seus documents comptables i que no hagen sigut delegats en altres òrgans.  
  
5. La resolució dels expedients de modificació contractual incloent-hi la seua formalització, pròrroga, liquidació i altres incidències, fins i tot la imposició de penalitats i confiscació de la garantia, dels contractes tant públics com privats corresponents al programa adscrit a la Sotssecretaria, així com la signatura dels corresponents documents comptables.  
6. La sol·licitud de designació de representant de l'òrgan fiscalitzador per a assistir als actes de recepció dels contractes i dels expedients d'encàrrecs a mitjans propis i d'execució directa per l'administració corresponents al programa pressupostari adscrit a la Sotssecretaria segons el Decret 137/2012, del Consell.  
7. En matèria de contractació, l'aprovació de plans, estudis i projectes i la designació de directors d'obra i altres càrrecs necessaris per a l'execució dels contractes corresponents al programa pressupostari adscrit a la Sotssecretaria.  
8. La concessió de les ajudes i subvencions a càrrec dels capítols IV i VII, així com les facultats relatives a la modificació, revocació i reintegrament d'aquestes, en les matèries pròpies de la Sotssecretaria. També s'inclou l'aprovació i disposició de la despesa, així com la signatura dels documents comptables.  
9. L'aprovació dels justificants, el reconeixement de l'obligació i la seua proposta de pagament, així com la signatura dels documents comptables referits a les despeses imputables al capítol IV i VII del programa pressupostari adscrit a la Sotssecretaria.  
10. Les resolucions i signatura de documents comptables de retenció de crèdit, aprovació i disposició de la despesa, reconeixement d'obligacions i la seua corresponent proposta de pagament, referits a les despeses dels capítols IV i VII del programa adscrit a la Sotssecretaria i no delegats en altres òrgans.  
11. La resolució de la devolució de les fiances i avals constituïts en els expedients de contractació i de subvencions corresponents al programa pressupostari adscrit a la Sotssecretaria.  
12. L'aprovació de les modificacions pressupostàries la competència de les quals corresponga a la Conselleria, dins dels límits legals i pressupostaris vigents, a proposta del departament corresponent, així com la proposta i elevació d'aquells expedients de modificació pressupostària l'aprovació de la qual corresponga a altres òrgans de la Generalitat.  
  
13. L'inici i tramitació dels expedients de despeses que necessiten un acord del Consell per a la seua imputació al pressupost corresponent al programa pressupostari adscrit a la Sotssecretaria, incloent-hi la retenció de crèdit i signatura del document corresponent.  
14. La tramitació, liquidació i resolució dels interessos de demora i l'execució de sentències de reconeixement d'interessos de demora, inclosa la retenció del crèdit i les fases d'execució del pressupost de despesa i signatura dels documents comptables, de despeses corresponents al programa pressupostari adscrit a la Sotssecretaria.  
15. La tramitació i resolució dels pagaments extrapressupostaris que es deriven de la devolució de transferències bancàries de pagaments prèviament aprovats i efectuats per la Tresoreria de la Generalitat corresponents al programa pressupostari adscrit a la Sotssecretaria.  
16. L'autorització de la retenció de crèdits de les caixes pagadores.  
  
17. L'aprovació i execució de les despeses de les caixes pagadores del programa adscrit a la Sotssecretaria, així com la signatura dels documents comptables per a la imputació pressupostària dels pagaments satisfets a través d'aquestes caixes fixes.  
18. L'emplenament dels ingressos que són competència dels serveis centrals del departament, incloent-hi l'emplenament de les fases de definició del dret, reconeixement i la proposta de l'ingrés, així com la signatura dels documents comptables.  
19. L'autorització i execució d'altres despeses imputables als capítols del pressupost de despesa del programa pressupostari adscrit a la Sotssecretaria i els documents comptables corresponents que no estiguen recollits en els apartats anteriors ni delegats en altres òrgans.  
  
20. L'exercici de la facultat de nomenament i cessament del personal eventual al servei del departament.  
21. L'exercici de les competències atribuïdes per la normativa vigent a la persona titular del departament en matèria de personal.  
22. Les actuacions necessàries per a la gestió del patrimoni de la Generalitat adscrit a la Conselleria, excepte en els casos en què es trobe delegada en altres òrgans ni en les competències assignades a aquesta conselleria mitjançant la disposició addicional tercera de la Llei 14/2003, de 10 d'abril, de patrimoni de la Generalitat.  
23. La resolució sobre l'admissió a tràmit de les reclamacions de responsabilitat patrimonial.  
24. La revisió d'ofici dels actes administratius nuls de ple dret i la declaració de lesivitat dels actes administratius anul·lables dictats en exercici de les competències pròpies i delegades.  
25. La resolució dels recursos de reposició i extraordinaris de revisió que es pogueren interposar contra els actes administratius dictats en exercici de les competències delegades.  
26. La revocació i rectificació d'errors dels actes administratius dictats en exercici de les competències pròpies i delegades.  
27. La sol·licitud de dictàmens i, en general, la comunicació amb el Consell Jurídic Consultiu de la Comunitat Valenciana, amb el Comité Econòmic i Social de la Comunitat Valenciana i amb qualsevol altra institució de la Generalitat.  
  
Cinqué. Delegacions en les persones titulars de les direccions generals  
Delegar en les persones titulars de les direccions generals del departament, en les matèries directament atribuïdes als seus àmbits de gestió, l'exercici de les competències següents:  
1. La resolució d'inici dels procediments de contractació administrativa i de dret privat i dels expedients d'encàrrecs a mitjans propis i execució directa per l'administració corresponents al seu programa pressupostari o del seu àmbit competencial, així com l'autorització de la retenció de crèdit i la signatura del document comptable corresponent.  
  
2. Les facultats ordinàries de contractació en els contractes d'adquisició centralitzada, inclosa la modificació, pròrroga i resta d'incidències, i l'aprovació de la despesa i adjudicació dels contractes menors dels capítols II i VI dels corresponents programes pressupostaris o del seu àmbit competencial en tots dos casos, inclosa la retenció de crèdit i les diferents fases d'execució del pressupost de despesa, així com la signatura dels documents comptables corresponents, quan no haja sigut delegada en altres òrgans.  
3. L'execució, aprovació i acceptació de les factures, certificacions d'obra o documents justificatius de valor equivalent dels capítols II i VI dels corresponents programes pressupostaris o àmbit competencial, incloent-hi el reconeixement de l'obligació i la corresponent proposta de pagament i els ajustos comptables necessaris per a la imputació al pressupost, així com la signatura dels documents comptables, en els casos en els quals no haja sigut delegada o atribuïda en altres òrgans. S'inclouen aquells expedients de despesa que hagen d'imputar-se al programa adscrit a la Sotssecretaria o als programes del Servei 99 «Mecanisme de recuperació i resiliència».  
4. La resolució d'inici dels expedients de modificació contractual, pròrroga i altres incidències contractuals, així com dels informes necessaris, dels contractes tant públics com privats corresponents al programa pressupostari o del seu àmbit competencial, inclosa la retenció de crèdit i signatura del document comptables corresponent.  
  
5. La resolució d'inici dels expedients de modificació, pròrroga i resta d'incidències, així com dels informes necessaris, dels expedients d'encàrrecs a mitjans propis i execució directa per l'administració corresponents al programa pressupostari o àmbit competencial i les fases d'execució del pressupost de despesa i signatura dels documents comptables corresponents.  
6. La sol·licitud de designació de representant de l'òrgan fiscalitzador per a assistir als actes de recepció dels contractes dins del seu àmbit competencial, segons el Decret 137/2012, del Consell.  
7. En matèria de contractació, l'aprovació de projectes i la designació de directors d'obra i altres càrrecs necessaris per a l'execució dels contractes corresponents al programa pressupostari o àmbit competencial.  
8. La concessió d'ajudes i subvencions a càrrec dels capítols IV i VII, així com les facultats relatives a la modificació, revocació i reintegrament d'aquestes, en les matèries de la seua competència i que no estiguen delegades o atribuïdes a altres òrgans.  
9. L'aprovació dels justificants, així com el reconeixement d'obligacions i les corresponents propostes de pagament dels capítols IV i VII dels programes pressupostaris o del seu àmbit competencial, en els casos en els quals no haja sigut delegada en altres òrgans.  
10. Les resolucions i signatura de documents comptables de retenció de crèdit, aprovació i disposició de la despesa, reconeixement d'obligacions i la corresponent proposta de pagament, referits a les despeses dels capítols IV i VII dels corresponents programes pressupostaris o del seu àmbit competencial i no delegats en altres òrgans.  
11. La resolució de la devolució de les fiances i avals constituïts en els expedients de contractació i de subvencions, en l'àmbit dels corresponents programes pressupostaris.  
12. A la direcció general competent per raó de la matèria es deleguen les competències relatives a:  
a. La gestió de les prestacions del FAS consistents en resolucions d'alta d'aquells beneficiaris procedents d'altres comunitats autònomes, resolucions de baixa d'aquells beneficiaris l'últim abonament dels quals haja sigut retornat per Correus per causa de defunció, absència o altres i, en general, les resolucions d'alta o baixa que engloben a beneficiaris de les tres províncies, i també la signatura dels documents comptables necessaris per a l'abonament d'aquestes prestacions.  
b. L'execució de les transferències relatives a cura de persones majors des de l'àmbit familiar pel que fa a la tramitació i resolució dels procediments administratius per a la concessió o denegació, incloent-hi la retenció de crèdits i fases d'execució del pressupost i les incidències, no delegades o atribuïdes a altres òrgans.  
13. La tramitació i resolució dels pagaments extrapressupostaris que es deriven de la devolució de transferències bancàries de pagaments prèviament aprovats i efectuats per la Tresoreria de la Generalitat corresponents al programa pressupostari o àmbit competencial.  
14. La resolució d'inici i tramitació dels expedients de despesa que necessiten un acord del Consell per a la imputació al pressupost corresponent al programa pressupostari o al seu àmbit competencial, així com l'aprovació de la retenció de crèdit i signatura del document comptable.  
  
15. La tramitació, liquidació i resolució dels interessos de demora i l'execució de sentències de reconeixement d'interessos de demora dins de l'àmbit competencial. S'inclou la retenció del crèdit i les fases d'execució del pressupost de despesa i signatura dels documents comptables corresponents al capítol III del programa pressupostari o, en el supòsit de no tindre dotació, del programa pressupostari adscrit a la Sotssecretaria.  
16. L'aprovació i execució de les despeses, incloent-hi el pagament, de les caixes pagadores del programa pressupostari, així com la signatura dels documents comptables per a la imputació pressupostària dels pagaments satisfets a través d'aquestes caixes fixes. Per a la caixa fixa adscrita a la Vicepresidència Segona per a les despeses, aquesta competència es delega en el director general de Coordinació de la Vicepresidència Segona.  
17. L'autorització i execució de despeses imputables al capítol II i VI no recollits en els apartats anteriors en l'àmbit del programa pressupostari o competencial, així com la signatura dels documents comptables.  
18. La resolució dels expedients d'expropiació forçosa en les matèries de la competència i l'aprovació de la despesa corresponent.  
19. La resolució d'inici i tramitació dels expedients de gestió patrimonial imputables al programa pressupostari o àmbit competencial, incloent-hi la retenció de crèdit i les diferents fases d'execució del pressupost de despesa i signatura dels documents comptables corresponents i dels comptes de fons a justificar, si és el cas.  
20. L'autorització i execució d'altres despeses imputables als capítols del pressupost de despesa del programa pressupostari o de l'àmbit competencial i els documents comptables corresponents que no estiguen recollits en els apartats anteriors ni delegats en altres òrgans.  
  
21. La resolució dels procediments per a delimitar la responsabilitat patrimonial de l'Administració.  
22. La resolució dels recursos de reposició i extraordinaris de revisió que es pogueren interposar contra els actes administratius dictats en exercici de les competències delegades.  
23. La revocació i rectificació d'errors dels actes administratius dictats en exercici de les competències pròpies i delegades.  
24. Respecte del personal adscrit als programes pressupostaris que cadascuna gestione, la signatura dels documents de gestió comptable que requerisca l'execució de les autoritzacions d'inscripció i assistència als cursos, jornades, conferències i altres activitats formatives.  
  
Sisé. Delegacions en les persones titulars de les direccions territorials  
  
Delegar en les persones titulars de les direccions territorials de la Conselleria, dins de l'àmbit competencial territorial i funcional, l'exercici de les competències següents:  
1. L'aprovació de la despesa i adjudicació dels contractes menors dels capítols II i VI quan corresponguen a despeses imputables a les direccions territorials o als centres que depenguen d'aquesta, incloses les diferents fases d'execució del pressupost de despesa i signatura dels documents comptables corresponents. En el cas dels contractes menors d'obra queda condicionada a la prèvia emissió d'un informe de l'Oficina Tècnica de Projectes sobre la viabilitat de les obres a executar, excepte en els supòsits de conservació i manteniment d'instal·lacions.  
2. Els actes relatius d'inici i resolució, així com modificació, pròrroga i resta d'incidències dels expedients d'encàrrecs a mitjans propis i d'execució directa per l'administració corresponents al programa pressupostari adscrit a la Sotssecretaria, així com les diferents fases d'execució del pressupost de despesa i signatura dels documents comptables corresponents quan corresponguen a despeses imputables a les direccions territorials.  
3. L'execució, aprovació i acceptació de les factures o documents justificatius de valor equivalent dels capítols II i VI d'expedients de despeses de l'àmbit competencial territorial i funcional quan vagen destinats a satisfer directament necessitats de les direccions territorials o de centres que depenguen d'aquestes, incloent-hi el reconeixement de l'obligació i la corresponent proposta de pagament i els ajustos comptables necessaris per a la imputació al pressupost, així com la signatura dels documents comptables. S'exceptuen els contractes majors d'obres i els que es vinculen a aquests com els de redacció de projectes i de direcció d'obra i similars.  
4. L'aprovació i execució de les despeses, inclòs el pagament, de les caixes pagadores que tinguen adscrites o dels centres adscrits, així com la signatura dels documents comptables per a la imputació pressupostària dels pagaments satisfets a través d'aquestes caixes fixes.  
5. L'autorització i execució de despeses imputables als capítols del pressupost de despesa que no estiguen recollides en els apartats anteriors, incloent-hi la signatura dels documents comptables, quan corresponguen a aquestes o als centres que depenguen d'aquesta.  
6. En l'àmbit de les seues atribucions, la preparació, aprovació i execució de les resolucions de concessió de transferències corrents relatives a:  
- Pensions no contributives (PNC).  
- Prestacions de la Llei general de drets de les persones amb discapacitat i de la inclusió social.  
- Prestacions del Fons d'Assistència Social (FAS), a excepció de les facultats que s'atribueixen a altres òrgans.  
7. En l'àmbit de les atribucions, les facultats d'aprovació i disposició de la despesa de les transferències corrents, excepte les facultats expressament delegades a altres òrgans.  
8. En l'àmbit de les atribucions, respecte a les transferències corrents i de capital, excepte les competències delegades en altres òrgans:  
  
- El control del compliment de les resolucions de concessió de transferències corrents o de capital que inclou la verificació del compliment de la finalitat per a la qual es van concedir les ajudes i de la correcta aplicació dels fons percebuts, la comprovació i aprovació dels justificants, la minoració o desistiment sense efectes de les resolucions d'atorgament de les ajudes per incompliment dels requisits, de les quals es fa dependre el dret al seu gaudi i la correlativa exigència de reintegrament de les quantitats indegudament percebudes.  
  
- L'aprovació de justificants i el reconeixement de les obligacions i la proposta de pagament, així com la signatura dels documents comptables.  
- En el supòsit de minoracions o anul·lació d'efectes de les ajudes, la desafectació del dret i proposta d'ingrés al fet que donen lloc.  
9. En matèria d'habitatge, es delega l'aprovació dels justificants derivats de qualsevol expedient de contractació i de subvencions la tramitació de les quals els corresponga.  
10. En l'àmbit de les respectives atribucions, els reintegraments de la nòmina de personal de les direccions territorials i els centres dependents, els ingressos que es recapten per la gestió de centres propis i la devolució dels ingressos indeguts, incloent-hi la signatura dels documents comptables.  
11. Respecte del personal que preste els seus serveis en aquestes i en els centres que depenen, l'exercici de les competències relatives a la gestió del capítol I de l'estat de despeses la resolució de les quals corresponga a la persona titular del departament d'acord amb la legislació vigent, incloent-hi la signatura de documents de gestió pressupostària que es requerisquen per a la tramitació de les esmentades despeses.  
12. La resolució dels recursos de reposició i extraordinaris de revisió que es pogueren interposar contra els actes administratius dictats en exercici de les competències delegades.  
13. La revocació i rectificació d'errors dels actes administratius dictats en exercici de les competències pròpies i delegades.  
Seté. Delegacions en les persones titulars dels centres  
Es delega en les persones titulars dels centres la preparació i proposta a la direcció territorial dels contractes menors relacionats amb les despeses que els siguen imputables.  
  
Huité. Delegacions en la persona titular de la Secretaria General Administrativa  
Delegar en la persona titular de la Secretaria General Administrativa, en les matèries atribuïdes directament a l'àmbit de gestió, respecte del personal dels serveis centrals de la Conselleria, l'exercici de les competències relatives a la gestió del capítol I de l'estat de despeses la resolució de les quals corresponga a la persona titular de la Vicepresidència Segona i Conselleria, d'acord amb la legislació vigent, incloent-hi la signatura dels documents de gestió pressupostària que es requerisquen per a la tramitació de les despeses esmentades, excepte en els supòsits previstos per a las direccions generals.  
  
Nové. Suplència dels òrgans delegats  
En cas de vacant, absència o malaltia dels titulars dels òrgans delegats en aquesta resolució, caldrà ajustar-se al que disposa l'article 6 del Decret 132/2023, de 10 d'agost, del Consell, d'aprovació del Reglament orgànic i funcional de la Vicepresidència Segona i Conselleria de Serveis Socials, Igualtat i Habitatge.  
  
  
Desé. Avocació i revocació  
1. Les delegacions de competències que s'efectuen a través d'aquesta resolució s'entenen sense perjudici que en qualsevol moment la persona titular de la Conselleria puga reclamar el coneixement i resolució de quants assumptes estime oportuns, en els termes i amb els requisits que estableix l'article 10 de la Llei 40/2015, d'1 d'octubre.  
  
2. Aquesta delegació de competències podrà ser revocada en qualsevol moment per l'òrgan delegant, de conformitat amb el que s'estableix en l'article 63.5 de la Llei 5/1983, de 30 de desembre, del Consell, i en l'article 9.6 de la Llei 40/2015, d'1 d'octubre.  
3. Es deixen sense efectes les resolucions següents:  
a) Resolució de 29 de febrer de 2016, de la vicepresidenta del Consell i consellera d'Igualtat i Polítiques Inclusives, sobre delegació de l'exercici de competències en determinats òrgans de la Vicepresidència i Conselleria (DOGV 7736, 08.03.2016).  
b) Resolució de 2 d'agost de 2019, del vicepresident segon i conseller d'Habitatge i Arquitectura Bioclimàtica, sobre delegació de l'exercici de competències en determinats òrgans de la Conselleria (DOGV 8609, 08.08.2019).  
c) Resolució de 17 de febrer de 2021, de la consellera de Participació, Transparència, Cooperació i Qualitat Democràtica (DOGV 9024, 19.02.2021), en tot el que s'opose al que s'estableix en aquesta resolució.  
  
Onzé. Constància expressa de la delegació  
En tots aquells supòsits en els quals es faça ús d'aquesta delegació de competències, haurà de fer-se constar expressament aquesta circumstància en la resolució o acte que s'adopte, i es considerarà dictat per l'òrgan delegant, sense que càpia la delegació de competències delegades, tot això de conformitat amb el que s'estableix en l'article 9.4 de la Llei 40/2015, d'1 d'octubre, i l'article 63.6, de la Llei 5/1983, de 30 de desembre, del Consell.  
  
Dotzé. Efectes  
Aquesta resolució tindrà efectes l'endemà de la publicació en el Diari Oficial de la Generalitat Valenciana.  
  
Contra aquest acte, que esgota la via administrativa, podran les persones interessades interposar recurs contenciós administratiu en el termini de dos mesos, a comptar de l'endemà de la publicació, davant la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que s'estableix en els articles 10.1 a i 46.1 de la Llei 29/1998, de 13 de juliol, reguladora de la jurisdicció contenciosa administrativa o, potestativament, recurs de reposició davant aquest mateix òrgan, en el termini d'un mes, computat en els termes ja indicats, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, sense perjudici que les persones interessades puguen interposar qualsevol altre que estimen procedent.  
  
València, 27 de setembre de 2023. La vicepresidenta segona i consellera de Serveis Socials, Igualtat i Habitatge: Susana Camarero Benitez.